b'\n_START_ARTICLE_\nAstra A-80\n_START_SECTION_\nZgodovina\n_START_PARAGRAPH_\nPi\xc5\xa1tola je nastala leta 1981 po vzoru pi\xc5\xa1tole SIG-Sauer P-226. Tako je na zunaj\xc2\xa0\xc2\xbbAstra\xc2\xab\xc2\xa0povsem enaka svoji vzornici, da pa bi se izognili to\xc5\xbebam, so spremenili na\xc4\x8din delovanja te pi\xc5\xa1tole v primerjavi s \xc5\xa1vicarsko. Serijska proizvodnja je stekla leta 1982, ko so bile odpravljene prve pomankljivosti, ki so se pojavile pri prototipnih izdelkih.\n_START_SECTION_\nOpis\n_START_PARAGRAPH_\nA-80 je izdelana iz jekla, kot re\xc4\x8deno, pa povsem sledi linijam Sigove pi\xc5\xa1tole, le, da je od nje malce kraj\xc5\xa1a (zaklep in cev) kar vizualno naredi pi\xc5\xa1tolo bolj kompaktno in ji daje unikaten videz. Izvla\xc4\x8dilec tulcev je narejen tako, da slu\xc5\xbei hkrati tudi kot indikator naboja v cevi (zunanja varijanta). Pi\xc5\xa1tola deluje na principu kratkega trzanja cevi in uporablja tako imenovani prilagojeni browningov princip, za kar poskrbi eno rebro, name\xc5\xa1\xc4\x8deno pred del le\xc5\xbei\xc5\xa1\xc4\x8da naboja na zgornji strani cevi. Podalj\xc5\xa1ano le\xc5\xbei\xc5\xa1\xc4\x8de naboja pa hkrati\xc2\xa0\xc2\xbbzaklepa\xc2\xab\xc2\xa0zaklep v prostor za izmetavanje tulcev. Povratna vzmet je fiksirana na vodilo cevi, ki je enovito in je izdelano iz jekla. Pi\xc5\xa1tola je izdelana z osnovnim tipom varovanja in ima po vzoru P-226 na koncu zaklepi\xc5\xa1\xc4\x8da name\xc5\xa1\xc4\x8den vzvod za varno spu\xc5\xa1\xc4\x8danje kladivca. Vzvod za razstavljanje pi\xc5\xa1tole je name\xc5\xa1\xc4\x8den na desni strani ogrodja, prav tako neposre\xc4\x8deno pa je name\xc5\xa1\xc4\x8den gumb za spro\xc5\xa1\xc4\x8danje nabojnika, ki je name\xc5\xa1\xc4\x8den na spodnji strani ro\xc4\x8daja. Glede na to, da je pi\xc5\xa1tola namenjena bojni uporabi, so prednji merki fiksni, zadnji pa nastavljivi (trito\xc4\x8dkovni merki), pi\xc5\xa1tola pa ima preproste plasti\xc4\x8dne obloge ro\xc4\x8daja.'